Η αλλαγή των ελατηρίων της ανάρτησης αποτελεί μια περίπλοκη και χρονοβόρα διαδικασία, την οποία σας συστήνουμε να εμπιστευθείτε στους επαγγελματίες κάποιου συνεργείου. Αν αποφασίσετε να αλλάξετε τα τμήματα μόνοι σας, θα σας χρειαστούν:
ένας συμπιεστής ελατηρίων,
ένα σετ γερμανικών και πολύγωνων κλειδιών,
μια συσκευή ανύψωσης του αυτοκινήτου.
Να θυμάστε! Όταν εκτελείτε τις συγκεκριμένες εργασίες να τηρείτε τις προφυλάξεις ασφαλείας και τις συστάσεις του κατασκευαστή του αυτοκινήτου. Να αλλάζετε και τα δύο τμήματα κάθε άξονα, μιας και διαθέτουν σχεδόν τον ίδιο χρόνο ζωής. Η διαδικασία της αλλαγής των εμπρόσθιων και των οπίσθιων τμημάτων ενδέχεται να είναι διαφορετική.
Αν το ελατήριο βρίσκεται τοποθετημένο επάνω στο γόνατο της ανάρτησης, ασφαλίστε το με τη χρήση συμπιεστή ελατηρίων. Μετά, ξεβιδώστε το επάνω μέρος της βάσης του γόνατου και ανυψώστε το αυτοκίνητο. Συνεχίστε αποσυνδέοντας το κάτω στοιχείο στερέωσης από το ψαλίδι της ανάρτησης ή το μουαγιέ. Αν το τμήμα είναι τοποθετημένο ανεξάρτητα από το γόνατο της ανάρτησης, ξεβιδώστε το από το αμάξωμα του αυτοκινήτου και το ψαλίδι ή το ακραξόνιο. Βάλτε στη θέση του το καινούριο τμήμα και τοποθετήστε και πάλι τα τμήματα με την αντίθετη σειρά.
Προσέξτε ιδιαίτερα όταν τοποθετείτε τον συμπιεστή ελατηρίων. Αν δεν ευθυγραμμιστεί και σταθεροποιηθεί σωστά, ενδέχεται να προξενήσει ζημιές στο αυτοκίνητο και τραυματισμούς. Αφού αλλάξετε τα τμήματα, κάντε μια δοκιμαστική βόλτα. Αν τα τμήματα έχουν τοποθετηθεί σωστά δεν θα ακουστούν χτυπήματα ή κροταλίσματα.